L 62/24 Jurnalul Oficial al Uniunii Europene 6.3.2015 DECIZIA (PESC) 2015/363 A CONSILIULUI din 5 martie 2015 privind primirea temporară a anumitor palestinieni de către state membre ale Uniunii Europene CONSILIUL UNIUNII EUROPENE, având în vedere Tratatul privind Uniunea Europeană, în special articolul 29 şi articolul 31 alineatul (1), întrucât: (1) La 31 ianuarie 2013, Consiliul a adoptat Decizia 2013/71/PESC privind primirea temporară a anumitor palestinieni de către state membre ale Uniunii Europene (/), prin care se prelungea, pentru o nouă perioadă de 12 luni, valabilitatea permiselor naționale de intrare și şedere ale acestora pe teritoriul statelor membre menționate în Poziția comună 2002/400/PESC a Consiliului (). (2)  Pe baza unei evaluări a aplicării Poziției comune 2002/400/PESC, Consiliul consideră că este oportună prelungirea valabilității permiselor respective pentru o nouă perioadă de 24 de luni, ADOPTĂ PREZENTA DECIZIE: Articolul 1 Statele membre menționate la articolul 2 din Poziţia comună 2002/400/PESC prelungesc valabilitatea permiselor naționale de intrare și ședere eliberate în temeiul articolului 3 din respectiva poziție comună pentru o nouă perioadă de 24 de luni, începând cu 31 ianuarie 2014. Articolul 2 Consiliul evaluează aplicarea Poziţiei comune 2002/400/PESC în termen de șase luni de la adoptarea prezentei decizii. Articolul 3 Prezenta decizie intră în vigoare la data adoptării. Adoptată la Bruxelles, 5 martie 2015. Pentru Consiliu Președintele D. REIZNIECE-OZOLA () Decizia 2013/71/PESC a Consiliului din 31 ianuarie 2013 privind primirea temporară a anumitor palestinieni de către state membre ale Uniunii Europene OL 32,1.2.2013, p. 19). () Poziţia comună 2002/400/PESC a Consiliului din 21 mai 2002 privind primirea temporară a anumitor palestinieni de către state membre ale Uniunii Europene JOL 138, 28.5.2002, p. 33).